فائزہ خان

فائزہ خان ایک پاکستانی بصری فنکار، کیوریٹر اور سرگرم کارکن ہیں ، جو اگست 1975 میں پاکستان کے شہر ایبٹ آباد میں پیدا ہوئیں۔ وہ ایک تخلیق پسند اور آئل پینٹر ہیں ، جنہوں نے اپنے تخلیقی ارتقا میں سماجی و سیاسی امور اور پیچیدہ انسانی جذبات کو یکجا کیا ہے ۔ پاکستان اور امریکا دونوں میں فائزہ خان کے کام کی نمائش ہوئی ہے۔

ذاتی زندگی 
فائزہ خان پروفیسر ایوب صابر اور شیرین ایوب کی پہلی اولاد ہیں۔ ان کے والد نے ایبٹ آباد کے گورنمنٹ کالج میں پڑھایا ، انھوں نے پاکستانی شاعر اور فلسفی علامہ اقبال سے متعلق متعدد کتابیں اور مضامین لکھے۔  ڈاکٹر ایوب صابر کو حکومت نے پرائیڈ آف پرفارمنس سے بھی نوازا ہے۔ فائزہ خان کی والدہ ، بھی ایک فنکار تھیں ، انھوں نے بھی اپنے دوبچوں کے ساتھ ساتھ فائزہ کی پرورش کے لیے شادی کے بعد بصری فن کو ترک کیا۔ فائزہ خان نے پانچ سال کی عمر میں ہی رنگ بھرنے کا جنون ظاہر کیا تھا ، تاہم ، بعد میں کئی برسوں تک انہیں باقاعدہ فنکارانہ تربیت نہیں ملی۔ انھوں نے آرمی برن ہال کالج ایبٹ آباد میں کلاس پریپ (1980) سے ہائر سیکنڈری لیول (1993) تک تعلیم حاصل کی۔

تعلیم 
فائزہ خان نے اپنی ثانوی تعلیم پاکستان کے ایبٹ آباد میں حاصل کرنے کے بعد ، لاہور پاکستان سے بی اے کی سند مکمل کی۔ اس کے بعد انھوں نے اسٹوڈیو پینٹنگ کی تربیت حاصل کی اور ریاستہائے متحدہ امریکا کی اوکلاہوما یونیورسٹی سے گریجویشن کی۔  آرٹ کے علاوہ ،فائزہ خان نے نجی اداروں سے ویب ڈویلپمنٹ ، جاوا اور سی ++ میں سرٹیفکیٹ کورس مکمل کیا۔

شادی 
فائزہ خان نے 2001 میں ڈاکٹر ملک عماد خان سے شادی کی۔ وہ 2003 میں امریکا سے پاکستان واپس چلی گئیں اور اب اپنے اہل خانہ کے ساتھ پاکستان کے شہر اسلام آباد میں رہائش پزیر ہیں۔

آرٹ کیریئر 
1998 کے اوائل سےفائزہ خان کامیابی کے ساتھ اپنی پینٹنگز کی نمائش کررہی ہیں۔ 1998 انھوں نے اپنے فنی کیریئر کا آغاز طالب علمی کے ساتھ ساتھ سینئر سطح پر بھی مختلف گروپ شوز میں حصہ لے کر کیا تھا۔ 2009 میں ہنر کدا کالج آف ویوزل اینڈ پرفارمنگ آرٹس میں ان کی علامتی پینٹنگز کی واحد نمائش کو آرٹ کے نقادوں نے شاندار خراج تحسین پیش کیا ۔

سماجی سیاسی سرگرمی 
بطور آرٹسٹ ، فائزہ خان نے پاکستان میں معاشرتی اصلاحات کی حوصلہ افزائی اور مکالمے کو فروغ دینے کے لیے شعور بیدار کرنے اور پلیٹ فارم تیار کرنے کی ذمہ داری اپنے ساتھ لی۔ انھوں نے آرٹ اور ایکٹیوزم کے ذریعے پاکستانی معاشرے میں کثرتیت کو فروغ دینے کے لیے ایک تنظیم 'راسٹی' کی بنیاد بھی رکھی۔

وکالت 
فائزہ خان نے راسٹی کے نام سے ایک غیر منافع بخش تنظیم کی بنیاد رکھی جس کے ذریعے وہ ایک بہتر پاکستان کے لیے کوشاں ہیں۔ تنظیم کے توسط سے ان کا کام پاکستان میں توہین مذہب کے قوانین ، آنر کلنگ ، خواتین کی نسل کشی ، معاشرتی ، معاشی اور سیاسی ناانصافیوں ، بچوں سے زیادتی وغیرہ کے امور کی عکاسی کرتا ہے۔

حوالہ جات 

فضلا جامعہ پنجاب
اسلام آباد کی شخصیات
نیوکلیائی ہتھیار مخالف پاکستانی فعالیت پسند
پاکستانی فعالیت پسند
پاکستانی مہتممین
1975ء کی پیدائشیں
پاکستانی خواتین فنکار
ایبٹ آباد کی شخصیات
پاکستانی معاصر فنکار
پاکستانی فعالیت پسند خواتین